એક દિવસની વાત છે. સાંજે હું શાળાએથી ઘરે આવી એ જોઈને દાદાએ દાદીને કહ્યું કે, “ રીયા આવી.” તો વળી દાદી દાદાને પૂછવા લાગ્યા,“મિયા? કયા મિયાભાઈ? પેલા ફરીદભાઈ? કયા છે?” તો દાદાએ દાદીને કહ્યું,“અરે ! જીયા નહિ રીયા ! રીયા !” તો દાદી કહેવા લાગ્યા,“ઠીક ઠીક તો હિયા આવી છે? રિયાની બહેનપણી હશે. સારું સારું. બંને સાથે બેસીને લેસન કરશે.” પછી ધીમે રહીને દાદીને મેં પાછળથી બાથ ભરી એટલે દાદી સમજી ગયા કે હું આવી છું.